કંડલા પોર્ટ વિસ્તાર સંવેદનશીલ અને બોર્ડર એરીયા હોવાથી કંડલા પોર્ટ ઉપર પાકિસ્તાન સહિત અન્ય ચાર રાષ્ટ્રોના નાગરિકને પોર્ટ એરિયામાંથી બહાર આાવવાની મંજુરી નથી. સીમ વેચવાના આ રેકેટમાં જે લોકોની દુકાન આવેલી છે તે પોર્ટ એરીયામાં જ છે. તેથી હવે પોલીસે એ દિશામાં તપાસ કરી છે કે, પાકિસ્તાન કે બાંગ્લાદેશ સહિતના કંડલા પોર્ટના પ્રતિબંધિત દેશોના વિદેશી ક્રુ મેમ્બરને આ લોકોએ સીમકાર્ડ વેચ્યા છે કે નહીં અને જો એવું હશે તો તેનો ઉપયોગ સરહદી જિલ્લા કચ્છમાં આતંકી નેટવર્કમાં થયાની સંભાવનાને ધ્યાનમાં રાખીને એસઓજીની ટીમે ગંભીર તપાસ હાથ ધરી છે.